Jörn

Jörn er et tettsted i Skellefteå kommune i Västerbottens län i landskapet Västerbotten i Sverige. Det ligger cirka 65 kilometer vest for Skellefteå. I 2010 hadde tettstedet 797 innbyggere.

Jörn ligger ved Stambanan genom övre Norrland, og var tidligere et jernbaneknutepunkt med en jernbanelinje til Arvidsjaur på Inlandsbanan. Det har ikke vært trafikk på jernbanelinjen Jörn–Arvidsjaur siden 1990. En av de eldste kjente boplassene i Norrland er Garaselet (cirka 8 000 år gammel), som ligger ved Byskeälven 30 km nord for Jörn.

Kuriosa
Den første tiden etter at Stambanan gjennom øvre Norrland åpnet gikk togene kun på dagtid, og Jörn ble overnattingsstasjon med ikke mindre enn seks hotell på et tidspunkt. Lenin skal ha overnattet på jernbanehotellet i Jörn på sin togreise fra Sveits til St. Petersburg i revolusjonsåret 1917.

Referanser

Skellefteå kommune
Tettsteder i Västerbottens län